stanford-oval/wikipedia huggingface dataset:
Zahra Kazemi

Zahra Kazemi (1948 – 11. heinäkuuta 2003) oli iranilais-kanadalainen valokuvaaja, joka pidätettiin, kun hän oli ottamassa kuvia mielenosoittajista Teheranissa lähellä Evinin vankilaa. Häntä kidutettiin, ja lääketieteellisten tutkimusten perusteella hänen kuolemansa aiheutui kidutuksesta ja väkivallasta.
Iranin viranomaiset kertoivat, että kuolemansyy oli onnettomuus kuulustelujen aikana. Iranin viranomaisia ei ole tuomittu murhan johdosta, vaikka Kazemia tutkinut lääkäri tuli siihen tulokseen, että kuoleman on aiheuttanut kidutus ja raiskaus.
Zahra Kazemin kuolema herätti paljon kansainvälistä huomiota, ja hänelle myönnettiin postuumisti Tara Singh Hayer -palkinto hänen työstään sananvapauden puolesta.
Elämä ja kuolema

Kazemi syntyi Shirazissa, josta hän muutti Pariisiin opiskelemaan kirjallisuutta ja elokuvaa. Vuonna 1993 hän muutti poikansa kanssa Kanadaan, jossa hän sai Kanadan kansalaisuuden Iranin kansalaisuuden ohella. Hän työskenteli Afrikassa, Etelä-Amerikassa ja Lähi-idässä. Hänen aiheitaan olivat köyhyys, pakolaisuus ja sorto sekä naisten asema.
Hän matkusti Iranin passilla entiseen kotimaahansa ja sai luvan ottaa kuvia vuoden 2003 mielenosoituksista. Noin 4000 opiskelijaa katosi mielenosoituksissa, ja omaiset ajattelivat heidän olevan Evinin vankilassa, jossa pidettiin poliittisia vankeja. Siksi omaisilla oli tapana kokoontua vankilan ulkopuolella odottamaan tietoja kadonneista. Kazemi saapui vankilaan ottamaan valokuvia perheistä. Hänelle oli myönnetty lehdistökortti, jonka hän ajatteli olevan lupa ottaa valokuvia Teheranissa, mukaan lukien Evinin edessä. Vankilan virkailija vaati Kazemia luopumaan kamerasta, koska valokuvaus on kiellettyä Evinissä. Kazemi kuitenkin halusi pitää filmirullan itsellään, koska hän pelkäsi, että omaisille tulee ongelmia, jos viranomaiset näkevät heidät kuvissa. Hänet pidätettiin ja häntä kuulusteltiin kolme päivää. Hänen kerrottiin olleen vankilan kielletyillä alueilla, vaikka hän itse vakuutti pysyneensä vain kadulla ja vankilan ulkopuolella. Iranilaiset kovan linjan lehdet kirjoittivat, että hän on vakooja, joka on saapunut Iraniin lehtimiehenä.
Yksitoista päivää vangitsemisen jälkeen Kazemi kuoli sairaalassa. Aluksi kerrottiin, että hän on saanut aivoinfarktin, mutta myöhemmin ilmoitettiin, että hän on kaatunut ja lyönyt päänsä. Iranin varapresidentti Ali Abtahi paljasti jälkeenpäin, että Kazemia on lyöty eikä hän perunut ilmoitustaan, vaikka häntä painostettiin siihen.
Oikeudenkäynnissä vuonna 2004 Kazemin perhettä avusti Shirin Ebadi, joka sai Nobelin rauhanpalkinnon vuonna 2003. Kazemin äiti ilmoitti haluavansa tuomion todelliselle murhaajalle. Hän oli nähnyt ruumiin, jossa oli merkkejä kidutuksesta. Kanadan hallitus tuomitsi murhan ankarasti. Iranin hallitus ilmoitti, että koska Kazemilla oli Iranin kansalaisuus eikä Iran tunnusta kaksoiskansalaisuutta, tapaus on Iranin sisäinen asia. Ketään ei tuomittu murhasta. Myöhemmin lisättiin Kazemin kuolinsyihin vielä nälkälakko, jonka seurauksena hänen verenpaineensa olisi alentunut ja aiheuttanut onnettomuuden. Mutta se ei selitä rikottuja luita, sukuelinten vammoja, irrotettuja kynsiä ja syviä haavoja.
Kazemin poika halusi haudata äitinsä Kanadassa, mutta Iranin viranomaiset eivät suostuneet lähettämään ruumista Kanadaan. Hänet haudattiin Shiraziin, ja hänen äitinsä kertoo, että viranomaiset painostivat häntä suorittamaan hautauksen mahdollisimman nopeasti. Vuonna 2005 tohtori Shahram Azam, joka tutki Kazemin ruumiin sairaalassa, kertoi järkyttyneensä Kazemin kärsimästä kidutuksesta. Hän pakeni Iranista Kanadaan kertoakseen tarinan Kazemin kuolemasta.
Ålands Centralandelslag

Ålands Centralandelslag, ÅCA on vuonna 1921 Jomalassa perustettu ahvenanmaalainen osuuskunta ahvenanmaalaisille osuusmeijereille. Kaikki Ahvenanamaan meijerit fuusioituivat yhdeksi osuusmeijeriksi vuonna 1967. Osuusmeijerin toimii nimellä Ålands centralandelslag ja sen toimipaikka sijaitsee yhä Jomalan kunnassa. Vuodesta 1951 osuuskunta on myös harjoittanut leipomotoimintaa. Leipomo fuusioitui vuonna 1993 leipomoyritys Ämnäs hembagerin kanssa ja sai tuolloin nimen Ålandsbagaren. Vuonna 2006 yrityksessä työskenteli 52 henkilöä.
Åland (täsmennyssivu)

Åland voi viitata johonkin seuraavista:
Ahvenanmaan ruotsinkielinen nimi
Åland, vuonna 1868 ilmestynyt lehti
Åland, nykyään ilmestyvä lehti
Åland, suomalainen vuonna 1887 rakennettu purjealus
Åland, eteläkorealainen muotialan yritys.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Åland”, voi hakea sivunnimihaulla, laajalla sivunnimihaulla tai tekstihaulla.
Zahra Bani

Zahra Bani
Zahra Bani (s. 31. joulukuuta 1979 Mogadishu, Somalia) on somalialais-italialainen keihäänheittäjä. Vuonna 1989 Bani muutti Somaliasta Torinoon, Italiaan italialaisen isänsä ja somalialaisen äitinsä kanssa alkaen pelata lentopalloa. Pian hän kuitenkin löysi oman lajinsa, keihäänheiton.
Ura

Bani teki henkilökohtaisen ennätyksensä 62,75 metriä yleisurheilun MM-kilpailuissa 2005 Helsingissä. Tämän jälkeen hänellä on ollut kuitenkin terveysongelmia, jotka ovat pudottaneet suorituskykyä. Italian tilastoissa Bani on toisella tilalla Claudia Coslovichin jälkeen.
Saavutukset

| Italian edustajana |
| --- | --- | --- | --- | --- |
| 2005 | Yleisurheilun maailmanmestaruuskilpailut 2005 | Helsinki, Suomi | 5.  sija | 62,75 m = PB |
| 2005 | Universiadit | İzmir, Turkki | 6. sija | 55,02 m |
| 2005 | Välimerenkisat 2005 | Almería, Espanja | 2.sija | 62,36 m |
| 2005 | IAAF:n yleisurheilufinaali 2005 | Monte Carlo, Monaco | 8. sija | 55,02 m |
| 2006 | Yleisurheilun Euroopan-mestaruuskilpailut | Göteborg, Ruotsi | 9. sija | 57,91 m |
| 2006 | IAAF:n yleisurheilufinaali 2006 | Stuttgart, Saksa | 6. sija | 60,54 m |
| 2007 | Yleisurheilun maailmanmestaruuskilpailut 2007 | Osaka, Japani | 14. sija | 59,02 m |
| 2008 | Kesäolympialaiset 2008 | Peking, Kiina | ei sijoitusta | – |
| 2008 | IAAF:n yleisurheilufinaali 2008 | Stuttgart, Saksa | 4. sija | 60,22 m |
| 2010 | Yleisurheilun Euroopan-mestaruuskilpailut 2010 | Barcelona, Espanja | 11. sija | 53,67 m |
Yhdystie 1324

Yhdystie 1324 on Espoon Lahnuksesta Nurmijärven Klaukkalaan johtava yhdystie. Osoitenimenä tiellä on Lahnuksentie niin Espoon kuin Nurmijärven puolella. Tien pituus on noin kahdeksan kilometriä, ja se muodostaa reitin Vihdintieltä (seututieltä 120) Klaukkalan keskustaan ja sieltä Klaukkalantietä pitkin seututielle 132. Tieltä on yhteys Serenan vesipuistoon ja laskettelukeskukseen sekä Klaukkalan tornikeskukseen.
Yoshikazu Nagai

| Henkilötiedot |
| --- | --- | --- |
Koko nimi: Yoshikazu Nagai
Syntymäaika: 16. huhtikuuta 1952 (ikä 72)
Syntymäpaikka: Saitama, Japani
Kansalaisuus:  Japani
Pelipaikka: Hyökkääjä
Pituus: 169 cm
Seurat
| Vuodet | Seura | O (M) |
| 1971–1988 | Furukawa Electric | 272 (63) |
Maajoukkue
| 1971–1980 | Japani | 69 (9) |
 Seurajoukkueuran tilastot kattavat vain kansalliset sarjat.
Yoshikazu Nagai (jap. 永井 良和, Nagai Yoshikazu; s. 16. huhtikuuta 1952 Saitama) on japanilainen jalkapalloilija.
Jalkapallomaajoukkue

Nagai debytoi Japanin maajoukkueessa elokuussa 1971. Hän on pelannut 69 maaottelua ja tehnyt niissä yhdeksän maalia.
Aiheesta muualla

National Football Teams
Yhden emäksen monimuotoisuus

Yhden emäsparin ero DNA-ketjussa aiheuttaa snipin
Yhden nukleotidin polymorfismi, yhden emäksen monimuotoisuus, SNP eli snippi (engl. single nucleotide polymorphism, SNP) on populaatiossa esiintyvä pistemutaation aiheuttama ero DNA-ketjussa, geneettinen polymorfismi joka perustuu yksittäisen emäsparin vaihdokseen. Jotta tällainen muuntelu määritellään snipiksi, harvinaisemman alleelin (nukleotidin) tulee esiintyä populaatiossa vähintään yhden prosentin taajuudella. Snipit edustavat 90% ihmisyksilöiden genomien välisistä eroista ja niitä esiintyy genomissa 100—300 emäksen välein sekä introneissa että eksoneissa.
Snippien suuren määrän takia on syytä olettaa, että suurin osa niistä ei vaikuta yksilöiden elinkelpoisuuteen, vaan ne ovat pääosin neutraaleja. Joissakin tapauksissa snipit voivat kuitenkin vaikuttaa merkittävästi taipumukseen sairastua tiettyihin tauteihin tai vasteeseen lääkeaineille. Snippien analysointi on myös helpompaa kuin kokonaisten genomien analysointi ja siksi niiden tutkimus on tullut tärkeäksi lääkekehityksessä. Niitä käytetään myös DNA-profiloinnissa.
Aiheesta muualla

Kuvia tai muita tiedostoja aiheesta Yhden emäksen monimuotoisuus Wikimedia Commonsissa
Yhdystie 1492

Yhdystie 1492 Porvoon radan tasoristeyksen kohdalla Hinthaarassa.
Yhdystie 1492 on tie joka kulkee Porvoon Hinthaarasta Pornaisten Laukkoskelle. Tien pituus on 8 kilometriä.
Tien osoitenimenä on Porvoon alueella Pornaistentie ja Pornaisten alueella Porvoontie.
Englannin Valioliigan kausi 2013–2014

| Englannin valioliiga 2013-2014 |
| --- | --- |

Joukkueiden määrä:  20
Ajankohta:  17. elokuuta 2013 – 18. toukokuuta 2014
Mestari:  Manchester City
Pudonneet joukkueet:  Norwich City, Fulham ja Cardiff City
Ottelut:  380
Maalit:  1 052 (2.7 per ottelu)
Paras maalintekijä:  Luis Suárez, Liverpool (31)
Suurin kotivoitto:  Manchester City 7-0 Norwich City  (2. marraskuuta 2013)
Suurin vierasvoitto:  Tottenham Hotspur 0-5 Liverpool   (15. joulukuuta 2013)
Yleisökeskiarvo:  36 657
Alempi sarjataso:  Mestaruussarja
  ← 2012–2013 :  2014–2015 → 
Englannin Valioliigan kausi 2013–2014 oli Valioliigan 22. kausi.
Kausi alkoi 17. elokuuta 2013 ja päättyi 11. toukokuuta 2014. Kausi on ensimmäinen Valioliigan historiassa, jolloin käytetään uutta maaliviivateknologiaa, Hawk-Eyetä. Edellisen kauden mestarijoukkue Manchester United lähti kauteen uudella valmentajalla, Alex Fergusonin jäätyä eläkkeelle valmennettuaan manchesterilaisjoukkuetta 27 vuotta. Fulham lähtee kauteen uudella omistajalla Shadid Khanin ostettua joukkueen koko osakekannan.
Sunderlandin valmentaja Paolo Di Canio sai ensimmäisenä päävalmentajana potkut kauden aikana. Potkujen syynä oli Di Canion liian aggressiivinen valmennustapa, jonka syyksi pelaajat nousivat häntä vastaan kapinaan. 1. joulukuuta Fulhamin päävalmentaja Martin Jol erotettiin tehtävästään ja hänen tilalleen nimitettiin René Meulensteen. 14. joulukuuta West Bromwich Albion erotti päävalmentajansa Steve Clarken tehtävistään ja nimitti hänen tilalleen espanjalaisen Pepe Melin. Tottenham erotti portugalilaisen päävalmentajansa André Villas-Boasin 16. joulukuuta ja Villas-Boasin tilalle nimitettiin Tottenhamin sen aikainen 2. valmentaja Tim Sherwood.
Ainoastaan vuoden 2013 joulukuussa valioliigassa erotettiin neljän eri joukkueen päävalmentaja. Neljäs erotettu päävalmentaja oli Cardiff Cityn Malky Mackay. Tammikuussa kauden puolessa välissä liiganousijan päävalmentajaksi nimettiin norjalainen entinen jalkapalloilija Ole Gunnar Solskjär. 40-vuotias Solskjär solmi sopimuksen ja korvasi näin Mackayn. 4. helmikuuta 2014 uutisoitiin, että Swansea on erottanut joukkueen päävalmentajan Michael Laudrupin ja siirtänyt päävalmentajan tehtävät joukkueen kapteenille Garry Monkille ainakin joukkueen seuraavaan peliin asti.
Sarjataulukko

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 | Manchester City  | 38 | 27 |  5 | 6  | 102 | 37 | +65 | 86 |
| 2 | Liverpool  | 38 | 26 |  6 | 6  | 101 | 50 | +51 | 84 |
| 3 | Chelsea  | 38 | 25 |  7 | 6  | 71 | 27 | +44 | 82 |
| 4 | Arsenal  | 38 | 24 |  7 | 7  | 68 | 41 | +27 | 79 |
| 5 | Everton  | 38 | 21 |  9 | 8  | 61 | 39 | +22 | 72 |
| 6 | Tottenham Hotspur  | 38 | 21 |  6 | 11 | 55 | 51 | +4 | 69 |
| 7 | Manchester United  | 38 | 19 |  7 | 12 | 64 | 43 | +21 | 64 |
| 8 | Southampton  | 38 | 15 | 11 | 12 | 54 | 46 | +8 | 56 |
| 9 | Stoke City  | 38 | 13 | 11 | 14 | 45 | 52 | -7 | 50 |
| 10 | Newcastle United  | 38 | 15 |  4 | 19 | 43 | 59 | -16 | 49 |
| 11 | Crystal Palace  | 38 | 13 |  6 | 19 | 33 | 48 | -15 | 45 |
| 12 | Swansea City  | 38 | 11 |  9 | 18 | 54 | 54 | 0 | 42 |
| 13 | West Ham United  | 38 | 11 |  7 | 20 | 40 | 51 | -11 | 40 |
| 14 | Sunderland  | 38 | 10 |  8 | 20 | 41 | 60 | -19 | 38 |
| 15 | Aston Villa  | 38 | 10 |  8 | 20 | 39 | 61 | -22 | 38 |
| 16 | Hull City  | 38 | 10 |  7 | 21 | 38 | 53 | -15 | 37 |
| 17 | West Bromwich  | 38 |  7 | 15 | 16 | 43 | 59 | -16 | 36 |
| 18 | Norwich City  | 38 |  8 |  9 | 21 | 28 | 62 | -34 | 33 |
| 19 | Fulham  | 38 |  9 |  5 | 24 | 40 | 85 | -45 | 32 |
| 20 | Cardiff City  | 38 |  7 |  9 | 22 | 32 | 74 | -42 | 30 |
Tilastot > Maaleja

Kauden ensimmäinen maali: Daniel Sturridge, Liverpool (37. minuutilla) (17. elokuuta 2013)
Kauden nopein maali: Asmir Begović, Stoke City (12 sekuntia) (2. marraskuuta 2013)
Eniten maaleja kauden aikana: Luis Suárez, Liverpool, 31
Kauden ensimmäinen hattutemppu: Luis Suárez, Liverpool (Liverpool 4-1 West Bromwich Albion) (26. lokakuuta 2013)
Suurin voittomarginaali: 7 maalia
Manchester City 7-0 Norwich City (2. marraskuuta 2013)
Eniten maaleja yhdessä ottelussa: 9 maalia
Manchester City 6–3 Arsenal (14. joulukuuta 2013)
Cardiff City 3–6 Liverpool (22. Maaliskuuta 2014)
Eniten yhden joukkueen tekemiä maaleja ottelussa: 7 maalia
Manchester City 7-0 Norwich City (2. marraskuuta 2013)
Maaleja yhteensä kauden aikana: 1052 (2,77 per ottelu)
Tilastot > Maalipörssi

| Sijoitus | Pelaaja | Joukkue | Maaleja |
| --- | --- | --- | --- |
| 1 |  Luis Suárez | Liverpool | 31 |
| 2 |  Daniel Sturridge | Liverpool | 21 |
| 3 |  Yaya Touré | Manchester City | 20 |
| 4 |  Sergio Agüero | Manchester City | 17 |
| 4 |  Wayne Rooney | Manchester United | 17 |
| 6 |  Wilfried Bony | Swansea City | 16 |
| 6 |  Olivier Giroud | Arsenal | 16 |
| 6 |  Edin Džeko | Manchester City | 16 |
| 9 |  Romelu Lukaku | Everton | 15 |
| 9 |  Jay Rodriguez | Southampton | 15 |
Tilastot > Maalipörssi > Hattutemput

| Pelaaja | Joukkue | Vastaan | Tulos | Päivämäärä |
| --- | --- | --- | --- | --- |
|  Suárez, LuisLuis Suárez | Liverpool | West Bromwich Albion | 4–1 | 26. lokakuuta 2013 |
|  Suárez, LuisLuis Suárez4 | Liverpool | Norwich City | 5–1 | 4. joulukuuta 2013 |
|  Johnson, AdamAdam Johnson | Sunderland | Fulham | 4–1 | 11. tammikuuta 2014 |
|  Eto’o, SamuelSamuel Eto’o | Chelsea | Manchester United | 3–1 | 19. tammikuuta 2014 |
|  Hazard, EdenEden Hazard | Chelsea | Newcastle United | 3–0 | 8. helmikuuta 2014 |
|  Schürrle, AndréAndré Schürrle | Chelsea | Fulham | 3–1 | 1. maaliskuuta 2014 |
|  Touré, YayaYaya Touré | Manchester City | Fulham | 5–0 | 22. maaliskuuta 2014 |
|  Suárez, LuisLuis Suárez | Liverpool | Cardiff City | 6–3 | 22. maaliskuuta 2014 |
4 pelaaja teki 4 maalia
Tilastot > Nollapelit (pelaajat)

| Sija | Pelaaja | Joukkue | Nollapelit |
| --- | --- | --- | --- |
| 1 |  Petr Čech | Chelsea | 16 |
| 1 |  Wojciech Szczęsny | Arsenal | 16 |
| 3 |  Tim Howard | Everton | 15 |
| 4 |  Hugo Lloris | Tottenham Hotspur | 14 |
| 4 |  Artur Boruc | Southampton | 14 |
Tilastot > Kurinpito

Eniten keltaisia kortteja (joukkue): 78
Aston Villa
Eniten keltaisia kortteja (pelaaja): 11
Pablo Zabaleta (Manchester City)
Eniten punaisia kortteja (joukkue): 7
Sunderland
Eniten punaisia kortteja (pelaaja): 3
Wes Brown (Sunderland)
Palkinnot > Kuukausipalkinnot

| Kuukausi | Kuukauden valmentaja> Valmentaja | Kuukauden valmentaja> Joukkue | Kuukauden pelaaja> Pelaaja | Kuukauden pelaaja> Joukkue | Lähde |
| --- | --- | --- | --- | --- | --- |
| Elokuu |  Brendan Rodgers | Liverpool |  Daniel Sturridge | Liverpool |  |
| Syyskuu |  Arsène Wenger | Arsenal |  Aaron Ramsey | Arsenal |  |
| Lokakuu |  Mauricio Pochettino | Southampton |  Sergio Agüero | Manchester City |  |
| Marraskuu |  Alan Pardew | Newcastle United |  Tim Krul | Newcastle United |  |
| Joulukuu |  Manuel Pellegrini | Manchester City |  Luis Suárez | Liverpool |  |
| Tammikuu |  Manuel Pellegrini | Manchester City |  Adam Johnson | Sunderland |  |
| Helmikuu |  Sam Allardyce | West Ham |  Daniel Sturridge | Liverpool |  |
| Maaliskuu |  Brendan Rodgers | Liverpool |  Luis Suárez &  Steven Gerrard (Jaettu) | Liverpool |  |
Zenwalk Linux

| Zenwalk Linux |
| --- | --- |
 Zenwalk Linux 6.0
Kehittäjä:  Jean-Philippe Guillemin
Tuoteperhe:  GNU/Linux
Toiminnallinen tila:  Toiminnassa
Viimeisin vakaa versio:  7.0 (25. maaliskuuta, 2011)
Ytimen tyyppi:  Monoliittinen ydin
Lähdekoodimalli:  FOSS
Lisenssi:  GPL ja muita lisenssejä
Aiheesta muualla
www.zenwalk.org
Infobox OKNimi-testi OK: 
Zenwalk (entinen Minislack), tai Zenwalk Linux, on Jean-Philippe Guilleminin kehittämä GNU/Linux -käyttöjärjestelmän jakelupaketti. Se pohjautuu Slackware-käyttöjärjestelmään ja on pitänyt yhteensopivuuden sen paketteihin. Oletustyöpöytäjärjestelmänä on nykyisin käytössä Xfce. Zenwalk pyrkii olemaan monikäyttöinen käyttöjärjestelmä painottaen Internet-ohjelmiin, multimediaan ja ohjelmointityökaluihin. Käyttöjärjestelmän mukana tulee järjestelmän asetusten muokkaukseen teksti- ja GUI-pohjaisia työkaluja. Pakettienhallinta tapahtuu Netpkg-ohjelman avulla.
Zenwalk Linux on pyritty tekemään kevyeksi käyttämällä vain yhtä ohjelmaa tehtävää kohden. Järjestelmä on optimoitu i686-suoritinarkkitehtuurille sopivaksi.
Aiheesta muualla

Virallinen sivusto (englanniksi)
Zenwalk DistroWatch.com -sivulla (englanniksi)
Suomalainen sivusto (Arkistoitu – Internet Archive)
Wu Aiying

Wu Aiying
Wu Aiying (kiin. 吴爱英, pinyin: Wú Àiyīng; s. 1951) on kiinalainen poliitikko. Hän on kuulunut kommunistiseen puolueeseen vuodesta 1970. Hän opiskeli Shandongin yliopistossa vuosina 1971–1973. Hänestä tuli maansa oikeusministeri 2005.
Yleisluistelun Euroopan-mestaruuskilpailut 1967

Pikaluistelun EM-kilpailut 1967 käytiin 28.–29. tammikuuta Lahden Kisapuistossa. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Kilpailuja häiritsi tulipalopakkanen, jonka vuoksi 10 000 metrin luistelu muutettiin 3 000 metriksi.
Aiheesta muualla

Kuvia tai muita tiedostoja aiheesta Yleisluistelun Euroopan-mestaruuskilpailut 1967 Wikimedia Commonsissa
Winx Club (videopeli)

| Winx Club |
| --- | --- |
Kehittäjä:  DC Studios, Powerhead Games, Konami Europe
Julkaisija:  Konami
Pelisarja:  Winx Club
Julkaistu:  16.11.2005
Lajityyppi:  seikkailupeli, toimintapeli
Pelimuoto:  yksinpeli
Ikäluokitus:  PEGI 7 
Alusta:  PC, PlayStation2, GameBoy Advance
Jakelumuoto:  DVD-ROM
Lisää peliartikkeleitaVideopelien teemasivulla
Winx Club on Konami-pelitalon tuottama Winx Club -TV-sarjaan perustuva peli, jota on myyty tietokoneelle, PlayStation 2 - ja GameBoyAdvance-konsoleille. Se on julkaistu vuonna 2006 ja sen ikärajasuositus on 7 vuotta. Peli sisältää väkivaltaisia kohtauksia. Pelissä ohjataan sarjan päähenkilöä, Bloomia, läpi ensimmäisen tuotantokauden tapahtumien.
Pelaaminen

Pelissä ohjataan Bloomia kolmannessa persoonassa. Peli on jaettu useisiin eri miljöisiin, jossa on kussakin omat hirviöt ja tehtävänsä. Pelaajan elämiä kuvastaa kukkien terälehdet ruudun vasemmassa alareunassa. Peli alkaa yhdellä kukalla, jossa on kuusi terälehteä. Ilmassa leijuvat siniset timantit toimivat pelin tallennuspisteenä.
Wu (Han-dynastian keisari)

Han-dynastian keisari Wu
Han-dynastian keisari Wu eli Han Wudi (kiin. 漢武帝, pinyin: hànwǔdì; 156 eaa – 29. maaliskuuta 87 eaa) oli Han-dynastian seitsemäs keisari. Hän hallitsi vuodesta 141 eaa kuolemaansa. Hänet muistetaan aluelaajennuksistaan sekä vahvan ja keskitetyn kungfutselaisen valtion organisoinnista.
Wu oli edeltäjänsä, keisari Jingin kymmenes lapsi. Hänen äitinsä oli Wang Zhi. Hänen omaksi seuraajakseen nousi Zhao, yksi hänen lapsistaan.
Yhdystie 1361

Yhdystie 1361 on Hyvinkäältä Läyliäisiin Kytäjän kautta johtava yhdystie. Tie lähtee Hyvinkäältä lännen suuntaan ja alkupää on olemukseltaan kaupunkimainen. Moottoritien ylitettyään tie muuttuu olemukseltaan maaseutumaiseksi ja kulkee peltojen reunalla.
Kytäjälle saavuttaessa Kytäjän kartano jää luoteeseen ja tie ylittää Kytäjärveltä Vantaanjokeen laskevan Keihäsjoen. Kytäjän kirkko on vilaukselta nähtävissä Palkkisillantien risteyksessä.  Tämän jälkeen tie kulkee golfkenttien läpi kohti Patojaa. Tien vieressä kulkee tällä osuudella 2007 valmistunut kevyenliikenteenväylä. Kytäjän alueella tiestä erkanevat paikallistiet Herusten kylään Nurmijärvelle (Palkkisillantie), Vihtijärven kylään Vihtiin (Suopellontie) ja Lopen puolelle Hirvijärvelle (Kenkiäntie).
Patojassa tien luonne muuttuu voimakkaasti, koska se seuraa entistä lehmipolun linjausta. Tämän vuoksi siinä on jyrkkiä mutkia sekä mäkiä ja tie onkin onnettomuusherkän maineessa tällä osuudella. Tie päättyy Klaukkalantien risteykseen Lopen Läyliäisissä.
Wu Liuxi

| Mitalit> Maa:   Kiina.Naisten ammunta.MM-kilpailut  | Mitalit> Maa:   Kiina.Naisten ammunta.MM-kilpailut  | Mitalit> Maa:   Kiina.Naisten ammunta.MM-kilpailut  | Maa:   Kiina> Naisten ammunta. |
| --- | --- | --- | --- |
|  Pronssia | Zagreb 2006 | 50 m pienoiskivääri, 3 asentoinen, joukkue |  |
Wu Liuxi (s. 1984, Shanxi) on kiinalainen kivääriampuja.
Wu on saavuttanut MM-kilpailuissa Zagrebissa 2006 joukkuepronssia 50 m pienoiskiväärin asentokilpailussa. Olympialaisissa hän on edustanut maataan Ateenassa 2004 ja Pekingissä 2008.
Weezer (White Album)

| Weezer (White Album) Weezer |
| --- | --- | --- |

Studioalbumin tiedot
 Äänitetty : 2015
 Julkaistu: 1. huhtikuuta 2016
 Tuottaja(t): Jake Sinclair
 Tyylilaji: vaihtoehtorock, voimapop, pop-punk
 Kesto: 34.05
 Levy-yhtiö: Atlantic, Crush
Listasijoitukset
  4.  24.
Weezerin muut julkaisut
| Everything Will Be Alright in the End 2014 | Weezer (White Album) 2016 | Pacific Daydream 2017 |
Singlet albumilta Weezer (White Album)
 ”Thank God for Girls” Julkaistu: 26. lokakuuta 2015  ”Do You Wanna Get High?” Julkaistu: 3. marraskuuta 2015  ”King of the World” Julkaistu: 14. tammikuuta 2016
Weezer (White Album) on Weezerin kymmenes studioalbumi. Se julkaistiin 1. huhtikuuta 2016 levymerkillä Atlantic Records.
Albumi nousi Yhdysvalloissa Billboard 200 -listan neljännelle sijalle. Isossa-Britanniassa se ylsi maan virallisen albumilistan sijalle 24.
Kappaleet

California Kids – 3.25
Wind in Our Sail – 2.53
Thank God for Girls – 3.30
(Girl We Got A) Good Thing – 3.25
Do You Wanna Get High? – 3.27
King of the World – 3.24
Summer Elaine and Drunk Dori – 3.25
L.A. Girlz – 3.29
Jacked Up – 2.53
Endless Bummer – 4.14
Kappaleet > Japanin bonuskappaleet

Prom Night – 3.34
Kappaleet > Digital Deluxe Edition

I Love the U.S:A – 3.09
Jacked Up (Remix) – 2.56 (feat. Fitz & Nadya)
Friend of a Friend – 2.58
Fake Smiles and Nervous Laughter – 3.26
Kappaleet > Weezer Fan Club bonuskappale

Last Days of Summer – 2.35
Arvostelut

Metacritic: 71/100
The A.V. Club: B
Entertainment Weekly: B
Pitchfork: 6.2/10
Rolling Stone:
Aiheesta muualla

Weezerin virallinen sivusto
iTunes
Åland Post

| Åland Post |
| --- | --- |
Yritysmuoto:  osakeyhtiö
Perustaja:  1993
Avainhenkilöt:  Johan Sundblom
Kotipaikka:  Jomala, Ahvenanmaa
Toiminta-alue:  Ahvenanmaa, Suomi
Toimiala:  postipalvelut
Henkilöstö:  n. 150
Omistaja:  Ahvenanmaan maakunnan hallitus
Kotisivu:  www.alandpost.ax
Infobox OKVirheellinen NIMI-arvo: 
Postitoimisto Maarianhaminassa
Åland Post Ab (maaliskuuhun 2016 Posten Åland) on Ahvenanmaan oma postilaitos. Normaalin postinjakelun lisäksi se myös julkaisee itse omat postimerkkinsä.
Åland Postin postilaatikko Maarianhaminassa.
Ahvenanmaan posti on ollut itsenäinen vuoden 1993 alusta lähtien, jolloin siitä tuli maakuntahallinnon liikelaitos. Nykyään se on maakunnan hallituksen kokonaan omistama osakeyhtiö. Pääpostina toimii Svibyn postiterminaali Jomalan kunnassa Maarianhaminan lähellä. Sen lisäksi on 3 postikonttoria ja 13 asiamiespostia. Työntekijöitä on noin 150. Åland Post on Maailman postiliiton jäsen.
Aiheesta muualla

Wikimedia Commonsissa on kuvia tai muita tiedostoja aiheesta .
Ahvenanmaan Postin suomenkieliset kotisivut
Nya Åland: Posten Åland siktar mot Europa (Arkistoitu – Internet Archive) (ruotsiksi)